Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maribel García Malo andreak egindako galderaren erantzuna, Foru Diputazioak emana, zentroekin eta zerbitzuekin egindako kontratuetan langile-kualifikazioa 2017ko Ikuskaritza Planaren araberakoa izatearen kontrolaren emaitzari buruzkoa. Galdera 2018ko martxoaren 9ko 30. Nafarroako Parlamentuko Aldizkari Ofizialean argitaratu zen.

Iruñean, 2018ko apirilaren 4an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Maribel García Malo andreak galdera egin du (9-18/PES-00063) zentroekin eta zerbitzuekin egindako kontratuetan langile-kualifikazioa 2017ko Ikuskaritza Planaren araberakoa izatearen kontrolaren emaitzari buruz. Hona Nafarroako Gobernuko Eskubide Sozialetako kontseilariaren erantzuna:

a) Zenbat zentro eta zerbitzutan kontrolatu zen langileen kualifikazioa.

173 bisita egin dira Gizarte Zerbitzuen eta Baimen Berariazkoen Erregistroan baimenduta eta erregistratuta dauden zerbitzuetara, arauetako eta, kasua bada, Departamentuarekin izenpetutako itunen baldintzak betetzen direla egiaztatze aldera.

Kasu guztietan egiaztatzen da itunen klausula teknikoak bete egiten direla, halakorik badago. Egindako ikuskatzeen % 100ean kontratatutako langileen kualifikazioa egiaztatzen da.

b) Horrek zentro eta zerbitzu guztien zer portzentaje egiten duen urte horretan.

2017an, ikuskatutako zentro guztietatik (173) % 27,7tan, adineko pertsonen, desgaitasunaren eta gaixotasun mentalaren arloetan, ez-betetzeren bat aurkitu da, eta hura organo kudeatzaileari helarazi zaio (Pertsonen Autonomiarako eta Garapenerako Nafarroako Agentzia), amaiera administratiboa emateari begira.

c) Langile-kualifikazioa kontratuan eta atzemandako langile-kualifikazioak.

Itunen klausula tekniko guztiak betetzen direla berrikusi da, eta azpimarra berezia jartzen da kontratu bakoitzean ezarritako baldintzak betetzean. Berriz diogu egindako ikuskatzeen % 100ean kontratatutako langileen kualifikazioa egiaztatzen dela.

d) Kontratuen exekuzioan edo kontratua suntsiarazteko espedienteetan ezarritako penalizazioak, ez-betetzerik detektatuz gero.

Honako hauek dira egindako kontrolaren emaitza eta ezarritako zigorrak:

• Alesbesko Virgen del Portal egoitza: 159,18 euroko beherapena + 105,39 euro zigor gisa.

• San Adriango egoitza: 14.372,67 euroko beherapena + 12.218,07 euroko zigorra.

• Barasoaingo Hogar Santa Elena: 1.697,86 euroko beherapena + 1.492,4 euroko zigorra.

• Faltzesko Fausta Elorz Fundazioa: 277,76 euroko beherapena + 179,42 euroko zigorra.

• Las Améscoas egoitza: 252,37 euroko beherapena + 188,29 euroko zigorra.

• Zarrakazteluko Nuestra Señora del Rosario egoitza, 546,32 euroko beherapena + 422,03 euroko zigorra.

Gaixotasun mentalaren eta desgaitasunaren arloetan, alegazioak aurkezteko epean gaude; hori dela eta, ezin da emaitza horiei buruz informatu.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2018ko martxoaren 28an.

Eskubide Sozialetako kontseilaria: Miguel Laparra Navarro